钦定古今图书集成/明伦汇编/官常典/第742卷 > 徐可求 孙好古 骆日升 李继周 黄守
## 钦定古今图书集成/明伦汇编/官常典/第742卷 > 徐可求 孙好古 骆日升 李继周 黄守

魁　、王三宅　、王世科　、熊嗣先　、万金

按《明外史》本传：“可求，浙江西安人。举进士，历知南昌、
江浦、上海三县，有治绩，屡迁考功文选郎中。泰昌元
年，由太常少卿擢右佥都御史，巡抚四川，为政严明，
属吏畏服。给事中明时举御史李达者，蜀人也，奉命
征土司兵，与可求等并莅重庆。永宁宣抚奢崇明遣
其婿樊龙等率兵来会，时举、达颇责馈遗，诸土司多”
不服。土司志在冒饷，兵不如额。可求以饷乏，议汰之相持阅月，龙等忿怒，欲为变，可求等不为意。至九月，
阅兵演武场，可求复谕以简汰意。龙抗声言兵已久
集，汰之将不利。可求犹难之。参政楚雄、孙好古见众
情汹汹，力请毋汰。可求颔之，犹欲阅实其数。乱兵遂
蜂拥而上，挺刃拟可求。可求厉声大言：“逆贼敢反耶！”
声甫脱口，刃已揕胸死，好古及副使惠安骆日升、南
昌李继周并被害。总兵官黄守魁时驻城外，闻变，急
督兵入讨。道狭，民居稠，格斗不利，为群贼刺死。妾闻，
亦赴水死。同时被难者，推官王三宅、顺庆府同知王
世科、叙州府同知熊嗣先、遵义参将万金等十数人。
惟时举达逾城得脱。事闻，可求“赠右都御史，荫本卫
指挥佥事；好古、日升、继周赠光禄卿，荫本所百户。三
宅世科、嗣先赠尚宝卿，荫试百户：并世袭，赐祭葬。”时
举达被逮，褫职。